Минск-Арена

Күп профилле «Минск-Арена» мәҙәни-спорт комплексы ((бел. Шматпрофільны культурна-спартыўны комплекс «Мінск-Арэна»)) — Белоруссияның баш ҡалаһы Минскиҙа урынлашҡан спорт һәм күңел асыу комплексы. Ул дүрт объекттан тора: күп функциялы спорт һәм күңел асыу аренаһы (15 000 урын), тиҙлеккә шыуыу стадионы (3 мең урын), велодром (2 мең урын), күп кимәлле асыҡ автотуҡталыш (1080 машина урыны). 2009/2010 йылдар миҙгеленән Континенталь хоккей лигаһында сығыш яһаусы «Динамо» хоккей клубының майҙансығы булып тора. Тарихы «Минск-Арена» 2005 йыл аҙағында Белоруссия Президентының күп профилле спорт комплексы төҙөү тураһында указы буйынса булдырыла, эштәр 2006 йылдың яҙында башлана. Комплекстың генераль проектлаусыһы — «Белпроект», ә генераль подрядсыһы — «Минскпромстрой». Тәүҙә, 2008 йылдың 30 декабрендә, велодром файҙаланыуға тапшырыла. 2009 йылдың июлендә унда тректа велоуҙыш буйынса Европа чемпионаты үтә. 2009 йылдың 2 декабрендә конькиҙа йүгереү стадионында беренсе күнекмә үтә. Минск-Аренала беренсе хоккей матчы 2009 йылдың 26 декабрендә үтә, ул саҡта хоккей мәктәбенең үҫмерҙәр командалары осраша. Беренсе рәсми матч 2010 йылдың 14 ғинуарында үтә. КХЛ-дың даими чемпионаты сиктәрендә Минск «Динамо»һы Магнитогорскиҙың "Металлург"ын ҡабул итә. «Минск-Арена» 2010 йылдың 30 ғинуарында Континенталь хоккей лигаһының Йондоҙҙар матчы үткәрелгәндә асыла. Асылған мәлдә КХЛ командалары араһында иң ҙур арена була һәм Европаның хоккей ареналары араһында һыйҙырышлығы буйынса дүртенсе урында тора (тәүге өсәүһе Кельнда (18500), Прагала (17360) һәм Бернда (17131). Беренсе ҙур халыҡ-ара сара — «Балалар Евровидениеһы 2010» йыр конкурсы. 2019 йылдың ғинуарында "Минск-Арена"ла фигуралы шыуыу буйынса Европа чемпионаты үткәрелә. 2019 йылдың 22-30 июнендә үткән II Европа уйындары ваҡытында Минск-Арена гимнастика төрҙәре (художестволы һәм спорт гимнастикаһы, аэробика, акробатика, батутта һикереү) буйынса ярыштар ҡабул итә. Конструкцияһы Стадион, велодром һәм конькиҙа йүгереү стадионы биналары монолит тимер-бетон каркас менән көпләнгән. Стадион бинаһының тышҡы диаметры — 128 м, тамаша залы 116 м тәшкил итә. Инфраструктураһы Күп функциялы спорт-күңел асыу аренаһының 1-се ҡатында 70 урынлыҡ «Спарт» рестораны, 6-сы ҡатта — 112 һәм 132 урынлыҡ ресторандар, шулай уҡ тамашасыларҙы ҡабул итеү өсөн тәғәйенләнгән һәр ҡатта буфеттар урынлашҡан. Конькиҙа йүгереү стадионының 1-се ҡатында "Айсберг"кафеһы урынлашҡан. Велодромдың 1-се ҡатында «Вираж» кафеһы бар. Комплекс составына 1080 һәм 300 машинаға иҫәпләнгән күп кимәлле асыҡ автотуҡталыш инә. Галерея Каток рекордтары Каток 2009 йылдың 30 декабрендә асыла, 3000 кеше һыйҙырышлы һәм диңгеҙ кимәленән 209 метр бейеклектә урынлашҡан. Иҫкәрмәләр Һылтанмалар Официальный сайт МКСК «Минск-Арена» 2011 йыл 26 сентябрь архивланған. «Минск-Арена» на официальном сайте Чемпионата мира по хоккею 2014 года Виртуальная панорама МКСК «Минск-Арена» на сервисе «Яндекс Карты»